नंदलाल के मरणोपरांत नेत्रदान किए, टीम ने श्मशान जाकर लिए नेत्र
दादरीगेट निवासी 70 वर्षीय नंदलाल सरदाना का ह्रदय गति रुक जाने पर गुरुवार को निधन हो गया। निधन के पश्चात ही बेटे संजय परिवार के अन्य लोगों ने नंदलाल के नेत्र दान करने का फैसला किया। इसके बाद उन्होंने आप और हम रक्तदान, नेत्र दान सेवा समिति को नेत्रदान के लिए जानकारी दी।
घरसे संस्कार के लिए निकल चुके थे परिजन
जानकारीमिलते ही राजकीय किशन जलान अस्पताल के डॉ. अनिल उनकी टीम के साथ उनके घर पर पहुंच गए। लेकिन परिजन नंदलाल का दाह संस्कार करने के लिए श्मशान की और निकल चुके थे। परिवार के अनुरोध पर टीम ने श्मशान भूमि में जाकर नेत्रदान लिया। उनके इस कार्य की लोगों ने सराहना की है। इस अवसर पर कैलाश, मदन लाल, धर्मपाल, राजेश, प्रवीण, राजू उपस्थित थे।
hin_Deva hin_Deva hin_Deva hin_Deva